OpenLLM-France/wikimedia huggingface dataset:
# Titica

Titica (nascuda Teca Miguel Garcia a Luanda) és una cantant i dansaire transsexual angolesa, que interpreta una forma local de música rap-techno anomenada "kuduro". Ha estat nomenada "millor artista kuduro de 2011".

## Biografia

Titica començà la seva carrera com a ballarina de suport amb artistes com Noite e Dia, Propria Lixa i Puto Português. Va treure la seva primera peça com a vocalista l'octubre de 2011, Chão, que aviat esdevingué un gran èxit tant a Angola com a la diàspora.
En 2013 fou nomenada ambaixador de bona voluntat per UNAIDS.
Titica ha actuat a Brasil en 2017 on ha tocat la cançó, Capim Guin amb la banda Baina System a Rio de Janeiro.

## 2011–2012: Cançons "O Chão..." i "Olha o Boneco"

El 15 de desembre de 2011, Titica va anunciar el seu primer treball anomenat O Chão.... Amb el magnífic senzill "Olha o Boneco" que presenta l'afroportuguesa Ary. La cançó aplega uns quants moviments kuduro i "créu". Es va estrenar per primera vegada a Cultura Angolana Radio. A Portugal i Brasil, la cançó s'ha mantingut en primer lloc a les llistes de música durant 3 setmanes al programa portuguès TOP + i 7 setmanes al xou brasiler Rolando Música.
"Olha o Boneco", va tenir molt èxit en àlbums, i programes de televisió als països del PALOP i alguns països europeus. Titica en aquesta cançó vol donar un missatge a la sexualitat d'algunes persones en unes poques frases que ella són significants "outrora fui bailarina, agora sou à menina» i quan Ary canta "venho de forma diferente, e quem quiser que comente... bem ou mal é de mim, porque estão falando assim". que tots som diferents, però tots els humans, tots iguals, només "un amor".
La segona cançó de l'àlbum 'O Chão és "Ablua", enregistrada a Angola. El tercersenzill és "Chão Chão".

## Discografia

* 2011 — Chão
* 2013 — Olho Boneco
* 2014 — De Última à Primeira

## Referències

* ↑ Titica “não é mulher e sofre muito para manter as aparências”, redeangola
* ↑ Titica faz operação para mudança de sexo, clube-k, 7 de maig de 2012
* 1 2 3 4 «Transsexual artist Titica takes Angola by storm». BBC. [Consulta: 12 abril 2012].
* ↑ Pauron, Michael «L'Angola en transe avec Titica» (en francès). Jeune Afrique, 28-07-2012.
* ↑ «Angola's transsexual UN ambassador» (en anglès), 29-02-2012. Arxivat de l'original el 2017-10-04.
* ↑ «BaianaSystem e angolana Titica antecipam show no Rock in Rio com clipe» (en portuguès brasiler). Diario de Pernambuco, 22-09-2017.
* ↑ «Cantora angolana Titica leva o kuduro ao Brasil» (en portuguès), 23-09-2017.
# Montpelvouxita

La montpelvouxita és un mineral de la classe dels sulfurs.

## Característiques

La montpelvouxita és una sulfosal de fórmula química AgPb₁₆Sb₂₇As₁₈S₈₄. Va ser aprovada com a espècie vàlida per l'Associació Mineralògica Internacional l'any 2023, i encara resta pendent de publicació. Cristal·litza en el sistema triclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del departament mineralògic-petrogràfic del Museu d'Història Natural de Viena (Àustria), amb el número de catàleg: o 2596.

## Formació i jaciments

Va ser descoberta a Jas Roux, als municipis de La Chapèla i Gap, als Alts Alps (Provença-Alps-Costa Blava, França), sent el primer indret a tot el planeta on ha estat descrita aquesta espècie mineral.

## Referències

* ↑ «Montpelvouxite» (en anglès). Mindat. [Consulta: 13 maig 2023].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 72». European Journal of Mineralogy, 35, 2, 20-04-2023, pàg. 285–293. DOI: https://doi.org/10.5194/ejm-35-285-2023 [Consulta: 13 maig 2023].
# Ministre de Comunicacions

El Ministre de Comunicacions era el ministre del Govern d'Irlanda creat per la Ministers and Secretaries (Amendment) Act, 1983 per a substituir el Ministre de Correus i Telègrafs. En 1991 les funcions dels ministres foren traspassades al reanomenat Ministre de Turisme, Transport i Comunicacions i el departament deixà d'existir (les funcions ara són transferides al Ministre de Comunicacions, Energia i Recursos Naturals).

## Ministre de Comunicacions 1984–1991
### Parties

| Núm. | Nom | Mandat | Mandat | Taoiseach |
| 1 | Jim Mitchell | 2 de gener de 1984 | 10 de març de 1987 | Garret FitzGerald |
| 2 | John Wilson | 10 de març de 1987 | 31 de març de 1987 | Charles Haughey |
| 3 | Ray Burke | 31 de març de 1987 | 6 de febrer de 1991 | Charles Haughey |
# Portada/article març 23
## Esperanto

L'esperanto és una llengua auxiliar planificada creada per l'oftalmòleg polonès d'origen jueu Ludwik Lejzer Zamenhof com a resultat d'una dècada de treball, amb l'esperança que es convertís en llengua auxiliar internacional. Segons les estadístiques, aquesta és la llengua planificada més parlada del món avui dia. El primer llibre on es descrivien les característiques de l'idioma, amb el títol Lingvo Internacia (Llengua Internacional), va ser publicat per Zamenhof el 1887. En l'actualitat hom estima que té entre 100.000 i 2.000.000 de parlants en tot el món i que hi ha entre 1.000 i 10.000 parlants natius d'esperanto.
La gramàtica de l'esperanto es basa en 16 regles fonamentals sense excepcions. Per l'estructura és una llengua aglutinant que procedeix per encadenament d'elements de base invariables.
# Karatigin

Karatigin o Karategin (Karatakon o Karatekin) és una regió de l'Àsia central al Tadjikistan, creuada pels rius Wakhsh o Surkhab (Kizil Su). La capital històrica és la ciutat de Garm.

## Història

Era un principat hefatlita amb capital a Kala Rasht (moderna Harm o Garm). Va formar una marca fronterera amb una muralla construïda per al-Fadl ibn Barmak. La regió no s'ha de confondre amb el país dels komedes o kumidjs, nom que els àrabs van donar a una regió més enllà de Rasht (Kumidh o Kumadh, en xinès Kiumi-t'o). Els sobirans locals van conservar el poder per segles. Fins al segle xiv només es coneix un emir, Djafar ibn Shamaniku, que governava en temps de Tamerlà.
Al segle xv la regió s'anomenava Kayir Tegin o Kayir Tigin. Segons l'etimologia popular el nom deriva del turc i vol dir "espina negra"; la població era kirguiz i uzbek. Al segle xix els sobirans del país pretenien descendir d'Alexandre el Gran igual que els de Badakhxan; en aquest temps eren vassalls del kanat de Kokand probablement des de 1834 sota Muhammad Ali Khan (1822-1842). Amb el kan Alim Khan, els habitants de Karatigin formaven la majoria del seu exèrcit. Malla Khan (1858-1862) va fer una campanya contra Karatigin, època en què era kan Muzaffar Khan després Muzaffar Shah, que després fou capturat el 1869 per forces de Bukharà i portat a aquesta ciutat captiu; per la mediació del governador general rus K. O. Von Kauffmann, Muzaffar fou restablert al seu principat, però a la seva mort el 1877 fou annexionat a Bukhara. Gent del país va participar en la lluita a Fergana contra els russos (1874-1876). La frontera entre Fergana i Karatigin fou definida per un tractat signat el 9 de setembre de 1876 entre M. D. Skobelew i un germà del sobirà de nom Sufi Khan.
Després de l'annexió va formar una província de 10.792 km² i 60.000 habitants (vers 1890) amb majoria tadjik. El primer europeu que va estar al país fou V. Oshanin el 1878. El territori va seguir la història del kanat de Bukharà fins a la formació de les repúbliques soviètiques de l'Àsia central. Va formar part de l'RSS del Tadjiskistan que el 1991 va esdevenir independent. Dins d'aquesta república soviètica va formar la regió (oblast) de Garm (vers 1924-1993) anomenada sovint Karategin i després Regió de Subordinació Republicana (tadjik: Ноҳияҳои тобеи ҷумҳурӣ, Nohiyahoi tobei jumhurī; rus: Районы республиканского подчинения, Rayonî respublikanskogo podchineniya).
A la guerra civil el Karategin (1992-1996) va estar al bàndol de l'oposició islàmica; els rebels van dominar Garm. La Regió de Subordinació Republicana està formada per tretze districtes sota direcció directe del govern de l'estat. Els districtes són:
* Tursunzoda (abans Regar)
* Shahrinaw
* Hisor
* Rudaki (abans Leninskiy)
* Varzob
* Vahdat (abans Kofarnihon)
* Faizobod
* Roghun
* Nurobod (Darband)
* Rasht (Gharm)
* Tavildara
* Tojikobod
* Jirgatol

## Bibliografia

* Vassili Vladímirovitx Bartold, Turquestan des de la invasió mongol
# Campionats del món de ciclisme en ruta de 1968

Els Campionats del món de ciclisme en ruta de 1968 es disputaren el 31 d'agost i 1 de setembre de 1968 a Imola, Itàlia, per a les curses individuals masculina i femenina; mentre les proves olímpiques es disputaren durant el novembre a Montevideo, Uruguai.

## Resultats

| Proves : | Or | Or | Argent | Argent | Bronze | Bronze |
| Masculines |||||||
| Cursa en línia masculina detalls | Vittorio Adorni Itàlia | 7h 27' 39" | Herman Van Springel Bèlgica | + 9' 50" | Michele Dancelli Itàlia | + 10' 18" |
| Cursa en línia masculina amateur | Vittorio Marcelli Itàlia | 5h 00' 34" | Luis-Carlos Florès Brasil | - | Erik Pettersson Suècia | - |
| Contrarellotge per equips masculins | Suècia Erik Pettersson Gösta Pettersson Sture Pettersson Tomas Pettersson | - | Suïssa Bruno Hubschmid Robert Thalmann Walter Burki Erich Spahn | - | Itàlia Vittorio Marcelli Flavio Martini Giovanni Bramucci Benito Pigato | - |
| Femenines |||||||
| Cursa en línia femenina detalls | Keetie Hage Països Baixos | 1h 29' 06" | Baiba Caune Unió Soviètica | m. t. | Morena Tartagni Itàlia | m. t. |

## Medaller

| Posició | País | Or | Plata | Bronze | Total |
| 1 | Itàlia | 2 | 0 | 3 | 5 |
| 2 | Suècia | 1 | 0 | 1 | 2 |
| 3 | Països Baixos | 1 | 0 | 0 | 1 |
| 4 | Bèlgica | 0 | 1 | 0 | 1 |
| 4 | Brasil | 0 | 1 | 0 | 1 |
| 4 | Suïssa | 0 | 1 | 0 | 1 |
| 4 | Unió Soviètica | 0 | 1 | 0 | 1 |
| Total | Total | 4 | 4 | 4 | 12 |

## Referències

* «Cyclisme - Championnats du Monde - 1968 - Hommes» (en francès). les-sports.info. [Consulta: 21 setembre 2013].
* «Cyclisme - Championnats du Monde - 1968 - Femmes» (en francès). les-sports.info. [Consulta: 21 setembre 2013].
* «Campeonato del Mundo, Ruta, Diletantes» (en castellà). sitiodeciclismo.net. [Consulta: 21 setembre 2013].
* «Campeonato del Mundo, Ruta, 100 km Contrarreloj por Equipos, Diletantes» (en castellà). sitiodeciclismo.net. [Consulta: 21 setembre 2013].
# San Juan de Aznalfarache

San Juan de Aznalfarache és una localitat de la província de Sevilla, Andalusia, Espanya. L'any 2005 tenia 20.170 habitants. La seva extensió superficial és de 4 km² i té una densitat de 5.042,5 hab/km². Les seves coordenades geogràfiques són 37° 22′ N, 6° 01′ O. Està situada a una altitud de 49 metres i a 4 kilòmetres de la capital de la província, Sevilla.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 21.484 | 20.563 | 20.563 | 20.187 | 20.049 | 20.073 | 20.001 | 20.001 | 20.170 | 20.121 | 19.943 |
# Pieter Soutman

Pieter Claesz Soutman (Haarlem, 1593-1601 - Haarlem, 16 d'agost de 1657), era un pintor i impressor barroc de Haarlem a l'Edat d'Or Holandesa.

## Biografia

Soutman era contemporani a Haarlem de Frans Hals, Hendrick Gerritsz Pot, i Pieter Claesz, i sembla que va estar influït pels tres, quan es considera les característiques de les seves pintures. Era el més jove de sis germans del ric propietari catòlic de la cerveseria de Haarlem De Werelt.
Segons Houbraken, Soutmann va formar-se amb Peter Paul Rubens a Anvers. Deu haver tingut èxit, perquè Samuel Ampzing l'esmenta al seu poema sobre Haarlem.
Probablement durant la visita del príncep Władysław Vasa a Anvers el 1624, va ser recomanat per Rubens com a excel·lent pintor. Aquell mateix any se'n va anar a Polònia, on va ser nomenat pintor de la cort reial. Soutman va ser contractat com un servitor del rei Segimon III Vasa fins a 1628, que va retornar a Haarlem. Les seves connexions familiars el varen permetre afiliar-se al catòlic Hofje Codde en Van Beresteijn. Avui és un asil, però en el seu dia eren dos; el l'asil de Codde i l'asil de Beresteijn. Probablement era el regent de l'asil de Codde. Soutman es va convertir en un retratista respectat a Haarlem i va obtenir molts encàrrecs per a retrats de grup, incloent-hi el lucratiu schutterstukken.

## Llegat

Un dels seus retrats pintat per a la família Beresteijn (regents dels dos asils de Beresteijn i Codde) va ser venut com a obra de Frans Hals al Louvre durant els anys 1860, si bé no va ser per engany, sinó per ignorància de part dels regents de l'asil on estava l'obra. Aquesta venda es va considerar un escàndol en la premsa holandesa de l'època, i Conrad Busken Huet va escriure que el govern hauria de guardar aquest tresor nacional al país (estava vivint a Haarlem en l'època).
Les obres de Soutman es troben avui en diversos museus, i al Huis Ten Bosch a La Haia. Els seus alumnes foren Cornelis Visscher, Jacob Louys (1595 - 1635), i Pieter van Sompel.

## Referències

* 1 2 3 Pieter Claesz Soutman Arxivat 2013-01-12 at Archive.is al Netherlands Institute for Art History
* ↑ Biografia de Pieter Soutman a De groote schouburgh der Nederlantsche konstschilders en schilderessen (1718) per Arnold Houbraken, text descarrebable a la Biblioteca digital de la literatura neerlandesa (neerlandès)
* ↑ Ampzing esmenta que s'havia convertit en el pintor del la majestat Prussiana a causa de la seva fama:Hoe zou hier ook de naam van Soutman zyn verzwegen, Die door zyn kloek penceel, zig heeft dien staat verkregen, Zig heeft door zyne Konst die eer en roem bereit, Dat hy de Schilder is der Pruische Majesteit.
* 1 2 Jerzy Malinowski. Where East meets West: portrait of personages of the Polish-Lithuanian Commonwealth, 1576-1763 : exhibition catalogue. National Museum in Warsaw, 1993, p. 20. ISBN 83-71000-88-X.
# Titia de donis et muneribus

Titia de donis et muneribus va ser una antiga llei romana que prohibia rebre diners o regals per defensar una causa judicial. L'hauria proposat Marc Tici o Luci Tici, però alguns pensen que és la mateixa llei que la llei Cincia i que en realitat havia estat proposada per Marc Cinci i no Marc Tici.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 155-156 [Consulta: 19 abril 2022].
# Música surf

La música surf és un gènere de música associat a la cultura de surf, en particular de Califòrnia. És especialment popular entre 1961 i 1965. A partir de la banda sonora de la pel·lícula Pulp Fiction va tornar a posar-se de moda i va ser molt influent en la música rock posterior. Té dues formes principals: el surf rock en gran part instrumental, amb una guitarra elèctrica o el saxofon tocant la melodia principal, iniciada per Dick Dale i The Del-Tones, i el surf pop vocal, tant balades de surf i la música de ball, sovint amb harmonies vocals complicades que practicaven els Beach Boys o Jan and Dean. Però el que realment uneix aquest estil és el so de la reverberació al màxim, els amplis amb vàlvula de buit i les guitarres Fender, en especial la Fender Jaguar.

## Referències

* ↑ All Music Guide to Rock: The Definitive Guide to Rock, Pop, and Soul. Backbeat Books, 2002. ISBN 978-0-87930-653-3. Veure a a Google Books

## Enllaços externs

* SurfGuitar.com
* SurfMusic.com
# Polivno

Polivno (en rus: Поливно) és un poble (un possiólok) de l'óblast d'Uliànovsk, a Rússia, que en el cens del 2010 tenia 813 habitants. Pertany al districte d'Uliànovsk.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Robert Hayles

Robert "Rob" Hayles (Portsmouth, Hampshire, 21 de gener de 1973) és un ciclista anglès, professional des del 1995 fins al 2011.
Especialista en el ciclisme en pista, modalitat en la qual ha aconseguit els seus èxits esportius més importants. Ha estat campió del món en Persecució per equips i Madison. En les mateixes proves ha obtingut tres medalles olímpiques.

## Palmarès en pista

* 1994
** Campió del Regne Unit de Madison, amb Bryan Steel
* 1996
** Campió del Regne Unit de Puntuació
* 1997
** Campió del Regne Unit de Puntuació
** Campió del Regne Unit de Persecució
* 1998
** Campió del Regne Unit de Puntuació
** Campió del Regne Unit de Persecució
** Campió del Regne Unit de Madison, amb Jonny Clay
* 1999
** Campió del Regne Unit de Puntuació
** Campió del Regne Unit de Persecució
** Campió del Regne Unit de Madison, amb Bradley Wiggins
* 2000
** Medalla de bronze als Jocs Olímpics de Sydney en persecució per equips, amb Chris Newton, Paul Manning, Bradley Wiggins, Bryan Steel i Jonny Clay
** Campió del Regne Unit de Persecució
* 2001
** Campió del Regne Unit de Puntuació
* 2004
** Medalla de plata als Jocs Olímpics d'Atenes en persecució per equips, amb Chris Newton, Paul Manning, Bradley Wiggins, Bryan Steel i Steve Cummings
** Medalla de bronze als Jocs Olímpics d'Atenes en madison, amb Bradley Wiggins
* 2005
** Campió del món de persecució per equips, amb Steve Cummings, Paul Manning i Chris Newton
** Campió del món de madison, amb Mark Cavendish
* 2006
** Medalla d'or en la prova de persecució per equips dels Jocs de la Commonwealth, amb Steve Cummings, Paul Manning i Chris Newton

### Resultats a la Copa del Món

* 2004
** 1r a Sydney i Manchester, en Persecució per equips
* 2004-2005
** 1r a Manchester, en Persecució per equips
* 2005-2006
** 1r a Sydney, en Persecució
* 2006-2007
** 1r a Manchester, en Persecució per equips
* 2008-2009
** 1r a Manchester, en Persecució per equips

## Palmarès en ruta

* 1996
** Vencedor d'una etapa al Tour de Langkawi
* 1999
** Vencedor de 2 etapes al Cinturó a Mallorca
** Vencedor d'una etapa al Prudential Tour
* 2000
** Vencedor d'una etapa al Circuit des Mines
* 2004
** Vencedor d'una etapa al Tour de Normandia
* 2005
** Campió del Regne Unit en contrarellotge per equips, amb Chris Newton i Paul Manning
* 2008
** Campió del Regne Unit en ruta
** 1r al Beaumont Trophy

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Club Necaxa

El Club Necaxa, conegut popularment com els Llamps del Necaxa, és un club de futbol mexicà de la ciutat d'Aguascalientes. Va ser fundat per l'enginyer anglès, W.H. Frasser, el 21 d'agost de 1923 i juga en la Primera divisió mexicana. L'equip és propietat del grup Televisa.

## Història

L'equip neix quan l'Enginyer anglès, W.H. Frasser, en aquell temps gerent general de la Compañia Mexicana de Luz y Fuerza Motriz, decideix unir dos equips que ell patrocinava Luz y Fuerza i Tranvias. Aquests dos equips es van unir en un mateix perquè donessin vida al nou nom de NECAXA provinent d'un embassament hidro-elèctric de l'Estat de Puebla. D'aquesta manera neixen els Electricistes del Necaxa el 21 d'agost de 1923.
Fou un dels clubs més forts de l'època amateur del futbol mexicà, essent conegut als anys 30 com "el campioníssim". Amb l'arribada del professionalisme, el Necaxa decideix retirar-se del futbol, no reapareixent fins al 1950-1951. L'equip desapareix de nou entre 1971 i 1982 quan la franquícia és venuda a un nou club anomenat Club Atlético Español. El club torna a esdevenir protagonista a la dècada dels 90, guanyant la seva primera lliga professional el 1994-1995. Malgrat tot, el club que jugava a l'estadi Azteca de la capital, decidí abandonar la mateixa i instal·lar-se a la població d'Aguascalientes.

## Palmarès
### Tornejos nacionals
#### Era amateur

* Lliga Amateur del Districte Federal (4): 1932-33, 1934-35, 1936-37, 1937-38
* Campió de Campions Amateur (2): 1931, 1935-36
* Copa Mèxic (4): 1924-25, 1925-26, 1932-33, 1935-36.

#### Era professional

* Lliga mexicana de futbol (3): 1994-95, 1995-96, Hivern 1998
* Copa Mèxic (3): 1959-60, 1965-66, 1994-95
* Campió de Campions (2): 1965-66, 1994-95
* InterLiga (1): 2007

### Tornejos internacionals

* Copa de Campions de la CONCACAF (1): 1999
* Recopa de la CONCACAF (1):1994

## Enllaços externs

* Web oficial Arxivat 2013-09-07 a Wayback Machine.
* La Barra de Necaxa Arxivat 2008-09-15 a Wayback Machine.
* Vídeos del NECAXA
# East Spencer

East Spencer és una població dels Estats Units a l'estat de Carolina del Nord. Segons el cens del 2000 tenia 1.755 habitants.

## Demografia

Segons el cens del 2000, East Spencer tenia 1.755 habitants, 697 habitatges i 450 famílies. La densitat de població era de 431,6 habitants per km².
Dels 697 habitatges en un 35,2% hi vivien nens de menys de 18 anys, en un 25,1% hi vivien parelles casades, en un 34,1% dones solteres, i en un 35,4% no eren unitats familiars. En el 32,1% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,18.
Per edats la població es repartia de la següent manera: un 33,8% tenia menys de 18 anys, un 8,7% entre 18 i 24, un 25,5% entre 25 i 44, un 20,2% de 45 a 60 i un 11,7% 65 anys o més.
L'edat mediana era de 30 anys. Per cada 100 dones de 18 o més anys hi havia 73,8 homes.
La renda mediana per habitatge era de 18.947 $ i la renda mediana per família de 22.222 $. Els homes tenien una renda mediana de 23.203 $ mentre que les dones 21.801 $. La renda per capita de la població era de 10.180 $. Entorn del 32,2% de les famílies i el 35,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Spencer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- East Spencer». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Altrichthys azurelineatus

Altrichthys azurelineatus és una espècie de peix de la família dels pomacèntrids i de l'ordre dels perciformes que es troba a les Filipines.
Els mascles poden assolir els 6,5 cm de longitud total.

## Referències

* ↑ BioLib
* 1 2 FishBase (anglès)
# Porphyronoorda

Porphyronoorda és un gènere monotípic d'arnes de la família Crambidae. Conté només una espècie, Porphyronoorda decumbens, que es troba a l'Índia.

## Referències

* ↑ «GlobIZ search». Global Information System on Pyraloidea. [Consulta: 7 abril 2019].
# Juan Soto Ramírez

Juan Soto Ramírez (Solhac, França, 1962) és un polític valencià d'origen francès.
Graduat Social per la Universitat de València, Juan Soto aconseguí la plaça de funcionari al Cos de Gestió de la Seguretat Social i Cap de Secció de Personal de la Conselleria de Sanitat de la Generalitat Valenciana.
En l'àmbit polític milita al Partit Socialista del País Valencià (PSPV) des de 1980, ocupant càrrecs de responsabilitat dins el partit en representació del corrent intern Esquerra Socialista de la que és coordinador al País Valencià. Ha estat membre del Comité Federal del PSOE i del Comité Nacional del PSPV. En l'actualitat és Secretari Executiu en la Comissió Executiva Provincial de València.
Juan Soto ha estat regidor delegat d'Hisenda i tinent d'alcalde de Xàtiva (la Costera) de 1983 a 1987 amb l'alcalde socialista Josep Miquel Calabuig. També ha estat regidor a l'Ajuntament de València des de 1999 a 2011 ocupant-se de les àrees d'Educació i Cultura i dels districtes d'Extramurs i Olivereta. Fou elegit diputat a les Corts Valencianes a les eleccions de 2011.

## Referències

* ↑ «Juan Soto». Esquerra Socialista del País Valencià. Arxivat de l'original el 2016-03-03. [Consulta: 26 desembre 2011].
* ↑ «Juan Soto Ramírez 2007-2011» (en espanyol). PSPV-PSOE València. [Consulta: 26 desembre 2011].

## Enllaços externs

* Fitxa a les Corts Valencianes Arxivat 2016-03-04 a Wayback Machine.